Основна школа „Јожеф атила“, Шарпланинска 28, Нови Сад

тел:+381(0)21-505-141,142,143,Факс:505-143,505-164
 Емаил :jatila.edu@gmail.com ; jatila@open.telekom.rs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

На основу члана 24 став 1 тачка 1. Статута ОШ ''Јожеф Атила'' Нови Сад, Школски одбор ОШ“Јожеф Атила“,Нови Сад на 5.седници одржаној дана 17.12.2015. године доноси:

**ПРАВИЛНИК О ТРОШКОВИМА РЕПРЕЗЕНТАЦИЈЕ ОШ“ЈОЖЕФ АТИЛА“,НОВИ САД**

**1. Опште одредбе**

Члан 1

Овим правилником уређује се употреба средстава на име трошкова репрезентације у ОШ ''Јожеф Атила'', Нови Сад, Шарпланинска бр.28 (у даљем тексту: Школа), а посебно:

- шта се сматра трошковима репрезентације;

- облици улагања средстава на име трошкова репрезентације;

- утврђивање износа дозвољених средстав а на име трошкова репрезентације;

- овлашћења појединих лица у школи у вези са употребом средстава на име

трошкова репрезентације;

- начин формирања и токови докумената у вези са улагањем средстава на име

трошкова репрезентације;

- начин контроле спровођења одредаба овог правилника у вези са употребом средстава за трошкове репрезентације.

**2. Трошкови репрезентације**

Члан 2.

Трошковима репрезентације сматрају се трошкови у вези афирмације школе, обележавања Дана школе, других празника и прослава, трошкови репрезентације на сајамским, промотивним и другим манифестацијама, приликом одржавања стручних конференција, семинара у земљи и иностранству, трошкови на службеним путовањима, трошкови угоститељских услуга, као и други трошкови репрезентације који нису наведени а у функцији су афирмације школе.

Члан 3.

Годишњи износ средстава на име трошкова репрезентације може се кретати до висине која се признаје као расход у финансијском плану Школе.

Члан 4.

Трошкови репрезентације не могу се учинити без одобрења директора. Директор школе (у даљем тексту: Директор), одлучујe о висини средстава

која ће се употребити за репрезентацију и коме од запослених се даје право на

трошкове репрезентације.

Директор школе може да одреди и друго лице које ће доносити одлуке из става 1. овог члана.

Члан 5.

Лице коме је поверено обављање послова из члана 4. став 2. овог правилника дужно је да директора извештава о:

- планираним трошковима репрезентације,

- утрошку средстава за репрезентацију.

Члан 6.

Директор оверава све рачуне и друга документа која се односе на трошкове репрезентације и доставља их рачуноводству.

Рачуни и друга документа на име репрезентације обрађују се пре књижења у

складу са одредбама прописа који уређујe рачуноводство.

**3. Прелазне и завршне одредбе**

Члан 7.

На све што није регулисано овим правилником, примењују се одредбе одговарајућих законских прописа.

Члан 8.

Све касније измене у законским прописима по питању репрезентације, непосредно се примењују.

Члан 9.

Овај Правилник ступа на снагу осмог дана од дана његовог објављивања на огласној табли школе.

Председник Школског одбора

Данијела Пухача с.р.